Nun quiero questo suene a xustificación nenguna (nada más lloñe de la mio intención): asumo dafechu la mio trayectoria, que, por cierto,  deben desconocer toos esos cibercobardes que sescuenden embaxo un númberu o un nomatu. Y nun ye que refugue les crítiques o que nun me guste que mechen en cara coses que fixi mal: ensin dir más lloñe, lo del tan cacarexáu discu de música asturiana quel Gobiernu dAsturies regaló a los emigrantes asturianos pela Navidá dhai unos años (nel que nun tuvi absolutamente nada que ver porque yera un trabayu encargáu muncho enantes de la fusión de LAguañaz y Ámbitu) y que la casualidá quixo que tuviera nel estudiu  de grabación onde se fixol máster y accediera a poner la voz que dicía, testualmente: «Esta locución fue grabada por el Presidente del Principado de Asturias, Vicente Álvarez Areces, en diciembre del año 2006». Foi un gran error, pol que me cayó perriba y perbaxo, y na que dalguna xente personalmente vieno a dicime que nun-y prestara que fora yo precisamentel que dixera la frase de marres. Probablemente espérase dún que sía exemplu y espeyu de lo meyor del asturianismu, pero nun cuenten con quesi ún ta  fechu tamién de la mesma materia imperfecto quellos: humanidá. Otra manera, el que piense que por lleer esa frase voi arrenunciar a los mios posicionamientos y ideoloxía cenciellamente ye fatu (probái a dicila nalto y yá veréis cómo nun pasa nada: depués deso va siguir gustándovos la fabada, vais siguir siendo del Sporting o del Uviéu y van siguir atrayéndovos sexualmente les moces o los mozos). Foi un error, dígolo públicamente, nun cayí na cuenta de lo que, según me dixeron delles persones y amigos, yo  (vamos dexanos de falses modesties) podía representar nel asturianismu. Otra manera, lo único punible del discu yel bon o mal gustu dAreces al incluír un discursu institucional nél.